SEAOILปี 60 ขาดทุนเพิ่ม3 เท่าตัว หลังขาดทุนอัตราแลกเปลี่ยน-รับรู้ส่วนแบ่งขาดทุนการร่วมค้า
SEAOIL อ่วม! ปี 60 ขาดทุนเพิ่มเกิน 3 เท่าตัว มาที่ 104 ลบ. จากปีก่อนขาดทุน 23 ลบ. หลังขาดทุนอัตราแลกเปลี่ยน-รับรู้ส่วนแบ่งขาดทุนการร่วมค้า
26 ก.พ. 2561

บริษัท ซีออยล์ จำกัด (มหาชน) หรือ SEAOIL รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

ทั้งนี้ผลการดำเนินงานในปี 2560 มีผลขาดทุนสุทธิเพิ่มขึ้นเนื่องจากบริษัทฯและบริษัทย่อย มีค่าใช้จ่ายในการบริหารจำนวน 137.82 ล้านบาท เพิ่มขึ้นร้อยละ 22.55 เมื่อเปรียบเทียบกับปีก่อน เกิดจากค่าใช้จ่ายพนักงานที่เพิ่มขึ้นจากการขยายธุรกิจและค่าความเสียหายอันเกิดจากเหตุเพลิงไหม้รถบรรทุกของบริษัทย่อย (อยู่ระหว่างรอเคลมประกัน) บริษัทฯและบริษัทย่อยมีผลขาดทุนอื่นจากอัตราแลกเปลี่ยนจำนวน 30.18 ล้านบาท เพิ่มขึ้น 16.90 เท่า เมื่อเปรียบเทียบกับปีก่อน
ส่วนใหญ่เกิดจากการปรับปรุงอัตราแลกเปลี่ยนที่ยังไม่เกิดขึ้น ณ วันสิ้นปี บริษัทฯและบริษัทย่อยรับรู้ส่วนแบ่งขาดทุนจากการร่วมค้า (บริษัท แพน โอเรียนท์ เอ็นเนอยี่ (สยาม) ลิมิเต็ด) จำนวน 36.65 ล้านบาท ซึ่งขาดทุนลดลงร้อยละ 7.42 เมื่อเปรียบเทียบกับปีก่อน เนื่องจากราคาน้ำมันดิบในตลาดปรับตัวสูงขึ้น